Sekolah Kebangsaan (P) Jln. Yahya Awal

**Sekolah Kebangsaan (P) Jln. Yahya Awal** atau nama ringkasnya *SK (P) Jln. Yahya Awal*, merupakan sebuah sekolah kebangsaan yang terletak di Jalan Yahya Awal.

Pada 2025, Sekolah Kebangsaan (P) Jln. Yahya Awal memiliki 0 pelajar lelaki dan  pelajar perempuan, menjadikan jumlah keseluruhan murid seramai 353 orang. Ia mempunyai seramai 28 orang guru.

## Sejarah
Sekolah Rendah Kebangsaan Perempuan Yahya Awal, Johor Bahru dinamakan sempena nama Jalan Yahya Awal yang bermula dari persimpangan Jalan Mahmoodiah atau Jalan Ayer Molek hingga ke persimpangan Jalan Tun Abdul Razak berdekatan Jabatan Bomba. Nama Yahya Awal diambil sempena seorang tokoh ternama di Johor Bahru pada suatu ketika dahulu.

Bangunan sekolah ini pada asalnya ialah tapak pasar Jalan Yahya Awal yang telah diubahsuai lalu dijadikan sebuah sekolah yang menjadi cawangan S.I.G.S Primary Girl’s School dengan muridnya seramai 400 orang. Tindakan ini adalah dasar keperluan pendidikan ketika era pasca kemerdekaan Tanah Melayu. Pada ketika itu, wakil Guru Besar pada sesi pagi ialah Pn Rafe’ah Binti Datuk Abdul Rahman manakala wakil Guru Besar pada sesi petang pula ialah Y.M. Ungku Esah Binti Engku Abu Bakar. Pada tahun 1961, sekolah ini berpisah dari SIGS dan menjadi Primary Girls’ School Jalan Yahya Awal. Guru Besar yang pertama ialah Puan Rafe’ah binti Datuk Abdul Rahman.

        Pada tahun 1963, sebuah bilik muzik telah dibina. Seterusnya, pada tahun 1964, sekolah ini mempunyai padangnya sendiri. Pada tahun ini juga, jumlah murid sekolah ini mencapai 900 orang menyebabkan sebilangan murid terpaksa ditumpangkan di bangunan Sekolah Abdul Rahman Andak (sekarang SK (P) Bandar Tinggi) pada sebelah petang di bawah penyeliaan Cik Zaleha binti Mahmood. Pada tahun 1968, sekolah ini bertukar nama kepada Sekolah Rendah Kebangsaan (P) Jalan Yahya Awal, Johor Bahru.

        Pada tahun-tahun berikutnya beberapa bangunan tambahan telah dibina iaitu bangunan tambahan dua tingkat yang terdiri daripada 4 buah bilik darjah, 1 buah tandas murid, 2 buah tandas guru dan sebuah kantin pada tahun 1970. Pada 1978, sebuah bangunan surau sekolah telah dibina hasil sumbangan PIBG sekolah ini. Pada 1981 pula, sebuah ”Astaka Sekolah” telah dibina, juga hasil sumbangan PIBG sekolah dan seterusnya sebuah bilik Klinik Gigi dan sebuah Bilik Perpustakaan di bina pada tahun 1982.

        Pada tahun 1989, bangunan tambahan tiga tingkat siap dibina dan mengandungi sebuah bilik Pusat Sumber, perpustakaan, bilik tayang, pejabat, bilik guru, 8 buah bilik darjah dan beberapa buah tandas guru dan murid. Pada tahun yang sama, sebuah pentas untuk dewan sekolah telah dibina oleh PIBG di bangunan tiga tingkat ini. 10 tahun kemudiannya, pada 1999 sebuah makmal komputer telah dibina oleh PIBG. Bangunan baru 4 tingkat 2 blok telah siap dibina pada 2002 mengandungi sebuah perpustakaan, sebuah bilik sains, sebuah bilik muzik, sebuah bilik kemahiran hidup, stor sukan, sebuah makmal komputer, bilik guru, kantin sekolah, pusat sumber dan 8 buah kelas serta kemudahan bilik persalinan di dalam tandas serta tandas guru.

      Pada 1 Januari 2006, kelas prasekolah mula beroperasi. Pada Mei 2007, sebuah pusat akses telah dibentuk. Pada akhir tahun 2007, PIBG menyediakan kemudahan internet pada semua komputer sekolah, termasuk makmal komputer yang dibina oleh PIBG. Pada 4 Mac 2008, Laman Web Sekolah telah dibina oleh PIBG. Seramai dua puluh orang guru besar telah berkhidmat di sekolah sehingga kini.

## Pencapaian

## Alamat
:Sekolah Kebangsaan (P) Jln. Yahya Awal
:Jalan Yahya Awal 
:80100, Johor Bahru
:Johor, Malaysia
:Telefon =  6072234872
:Faks    = 6072273576

## Rujukan


## Pautan luar